Del artiklen her:

Hos Aarhus Letbane tjente medarbejderne i runde tal 1.2 millioner kroner for den arbejdsindsats, de leverede i 2017. Hertil kom der en lang række frynsegoder som eksempelvis det, som må anses for en særdeles rundhåndet frokostordning.

1.176.633 kroner.

Så meget tjente embedsmændene hos Aarhus Letbane for arbejdsindsatsen i gennemsnit i 2017, når der sker medregning af de store bonusser, som skatteyderne blev tvunget til at betale dem. For fleres vedkommende drejede det sig om bonusser på langt over millionen, hvilket blandt andet betød, at selv en sekretær kunne fremvise en samlet lønseddel for 2017 på i størrelsesordenen 800.000 kroner.

Det på trods af, at Aarhus Letbane langt fra har leveret den varer, som hovedsageligt de aarhusianske skatteydere har betalte mange milliarder kroner for. Eksempelvis venter indbyggerne i Grenaa og Odder stadig på, at deres togforbindelser til Aarhus åbner igen. Det på trods af, at togene frem og tilbage til de østjyske yderpunkter er afgørende for de mange pendlere, der bor her – og arbejder i Aarhus.

Læs også : Reel gennemsnitlig årslønning hos Aarhus Letbane i 2017 : 1.176.633 kroner – selv sekretæren tjente over 800.000 kroner

De mange milliarder kroner de østjyske skatteydere her betalt betyder dog ikke, at Aarhus Letbane af den grund har en sund økonomi. For ifølge det seneste offentliggjorte årsregnskab har man et underskud på lige over 700 millioner kroner, hvilket i forbindelse med dets offentliggørelse medførte en forventning fra letbanen om, at skatteyderne ville indskyde endnu flere midler i det trængte selskab.

Sandwichforbrug på 18.500 kroner årligt per embedsmand

Men ikke nok med, at embedsmændene på det kommunale togprojekt har hævet særdeles iøjnefaldende lønninger. Aktindsigter opnået af Journalista.dk hos Aarhus Letbane fastslår også, at de også er blevet særdeles godt bespist i frokostpauserne på skatteydernes regning.

Læs også : Aarhus Letbane om gennemsnitslønninger på 1.2 millioner kroner og gigantbonusser i 2017 : Der har været usikkerhed i ansættelsen

Således viser de fremsendte bilag til Journalista.dk, at embedsmændene på Aarhus Letbane indenfor blot ét år har købt frokost på en lokal café for 747.942 kroner. Det skyldes faste leverancer til minimum 32 medarbejdere, som faktureres hver 17. dag. Det typisk til en pris på 40.105 kroner, eller hvad der svarer til, at skatteyderne hver dag betaler 2.359 kroner, for at letbanens embedsmænd kan få stillet sulten.

Læs også : Lønfesten hos Aarhus Letbane langt større end først antaget – også i 2018 : Millionbonusser har stået i kø i skandaleprojekt

Omregnet til de daglige udgifter til indkøbet af sandwicher fra den lokale café betyder det, at skatteyderne dagligt køber sandwicher for 73 kroner for alle arbejdsdage uden medregning af ferier til hver enkelt embedsmand hos Aarhus Letbane. Med omkring 250 arbejdsdage i løbet af et år betyder det, at skatteyderne således kan forvente at skulle betale sandwicher for 18.500 kroner årligt til hver enkelt embedsmand.